
Atbildes uz 30.12.2025. iesniegtajiem jautājumiem 


	1.jautājums:
Nolikuma 3.3.2.punktā ir noteiktas pretendenta finanšu apgrozījuma prasības, kurā, no vienas puses, noteikts, ka attiecīgajām prasībām jāatbilst tieši vidējam finanšu (neto) apgrozījumam iepriekšējos 3 (trīs) finanšu gados, savukārt, no otras puses, tālāk prasībā ir atsauce uz apgrozījumu katrā no iepriekšējiem 3 (trīs) finanšu pārskata gadiem. 
Ņemot vērā minēto, piegādātājs lūdz pasūtītāju precizēt, vai 3.3.2.punktā noteiktajām prasībām (1.daļā 500 000 EUR un 2.daļā 1 000 000 EUR) ir jāatbilst pretendenta vidējam finanšu (neto) apgrozījumam iepriekšējos 3 (trīs) finanšu gados, vai arī katra no iepriekšējo 3 (trīs) finanšu pārskata gadu finanšu (neto) apgrozījumam. 
Gadījumā, ja, ievērojot nolikuma 3.3.2.punkta redakciju, atbilstība šai prasībai ir pierādāma atkarībā no pretendenta darbības ilguma, tad piegādātājs lūdz pasūtītāju skaidri noteikt, kuros gadījumos tiks vērtēts pretendenta vidējais finanšu (neto) apgrozījums iepriekšējos 3 (trīs) finanšu gados un kuros gadījumos – katra no iepriekšējo 3 (trīs) finanšu pārskata gadu finanšu (neto) apgrozījums. Pretējā gadījumā prasība nav viennozīmīgi uztverama, ņemot vērā tās gramatisko konstrukciju. 

Atbilde:
Komisija skaidro, ka Nolikuma 3.3.2.apakšpunktā ir veikti grozījumi, izslēdzot tekstu: “(katrā no iepriekšējiem 3 (trīs) finanšu pārskata gadiem)” un tādējādi viennozīmīgi nosakot, ka atklātā konkursā tiks vērtēts pretendenta vidējais finanšu (neto) apgrozījums iepriekšējos 3 (trīs) finanšu gados [..], kas atbilst arī atklāta konkursa nolikuma 4.pielikumam.


